CELEX: 62018TN0745
Language: hu
Date: 2018-12-20 00:00:00
Title: T-745/18. sz. ügy: 2018. december 20-án benyújtott kereset – Covestro Deutschland kontra Bizottság

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/57
            
         
      2018. december 20-án benyújtott kereset – Covestro Deutschland kontra Bizottság
      (T-745/18. sz. ügy)
      (2019/C 82/69)
      Az eljárás nyelve: német
      
         Felek
      
      
         Felperes: Covestro Deutschland AG (Leverkusen, Németország) (képviselők: M. Küper, J. Otter, C. Anger és M. Goldberg ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Németország által az alapfogyasztók részére a Stromnetzentgeltverordnung (a villamosenergia-hálózati díjakról szóló rendelet, a továbbiakban: StromNEV) 19. § -a alapján nyújtott SA.34045 (2013/C) (korábbi 2012/NN) állami támogatásról szóló, 2018. május 28-i bizottsági határozatot (C(2018) 3166 ügyiratszám), különösen annak megállapítását, hogy az alapfogyasztóknak 2012-ben és 2013-ban a hálózati díjak alóli teljes mentesítése támogatásnak minősül, annak megállapítását, hogy e támogatás a belső piaccal összeegyeztethetetlen, továbbá a StromNEV 2010. szeptember 3-i szövege szerinti 19. § -a (2) bekezdésének második mondata szerinti minimum díjszabást alkalmazva a támogatásnak a kedvezményezettektől való azonnali visszatéríttetésének elrendelését, valamint
               
            
                  —
               
               
                  kötelezze az alperest az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Az eljárás túlzott időtartama
                  
                              —
                           
                           
                              Az első jogalap keretében a felperes arra hivatkozik, hogy az eljárás 62 hónapos időtartama a támogatásokra vonatkozó eljárásról szóló rendelet (1) 9. cikkének (6) bekezdésében megállapított rendes határidőt annak több mint kétszeresével túllépte.
                           
                        
            
                  2.
               
               
                  A hálózati díj alóli mentesség nem minősül az EUMSZ 107. cikk (1) bekezdése értelmében vett támogatásnak
                  
                              —
                           
                           
                              A második jogalap keretében a felperes előadja, hogy nem áll fenn előny, mivel az alapfogyasztók hálózatstabilizáló hatása miatt adva van a megfelelő ellenszolgáltatás. Egyébként a mentességet nem állami forrásokból finanszírozzák.
                           
                        
            
                  3.
               
               
                  A belső piaccal való összeegyeztethetőség (igazolás, az EUMSZ 107. cikk (3) bekezdése)
                  
                              —
                           
                           
                              A harmadik jogalap keretében a felperes azzal érvel, hogy az alapfogyasztók teljes mentessége Németországban a gazdasági élet jelentős zavarát orvosolja. Különösen az energiaigényes vállalkozásoknak kell versenyképeseknek maradniuk, és meg kell akadályozni a külföldre való elvándorlásukat.
                           
                        
            
                  4.
               
               
                  A visszatéríttetés elrendelésének jogellenessége
                  
                              —
                           
                           
                              A negyedik jogalap keretében a felperes azt kifogásolja, hogy a közzétett hálózati díjak 20 %-ának megfelelő minimumdíj visszatéríttetése a StromNEV 2011. augusztus 3-ig hatályos szövege szerinti 19. § -ának (2) bekezdésére való utalással önkényes, és sérti a hátrányos megkülönböztetés tilalmát.
                           
                        
                              —
                           
                           
                              Továbbá előadja, hogy a hálózati díjaknak a „fizikai út” módszere alapján való kiszámítása önmagában biztosítja a költség-okozat elvének, valamint a megfelelő és hátrányos megkülönböztetéstől mentes hálózati díjak fizetése elvének tiszteletben tartását.
                           
                        
                              —
                           
                           
                              A visszatéríttetés azért is sérti a hátrányos megkülönböztetés tilalmát, mivel a Bizottság nem vette figyelembe a StromNEV 32. § -ának (3) bekezdésében foglalt átmeneti szabályozást.
                           
                        
                              —
                           
                           
                              Végül azzal érvel, hogy az alapfogyasztók és a StromNEV 19. § -a (2) bekezdésének első mondata értelmében vett atipikus hálózathasználók lényegesen különböznek egymástól. Az, hogy a hálózathasználók mindkét csoportjának a köztük fennálló különbségek ellenére 20 %-os minimum díjat kell fizetniük, objektíve nem igazolt.
                           
                        
            
         (1)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL L 248., 2015.9.24., 9. o.).